rejauldu/bengali-wikipedia huggingface dataset:
থাম্ব| একটি ব্যক্তিগত নার্সিং এলাকা মনোনীত করার জন্য আন্তর্জাতিক বুকের দুধ খাওয়ানোর চিহ্ন  জনসমক্ষে স্তন্যদানের প্রতি সামাজিক দৃষ্টিভঙ্গি এবং আইনগত বৈধতা সংস্কৃতিভেদে ব্যাপকভাবে ভিন্ন। বৈশ্বিক দক্ষিণ এবং বেশ কয়েকটি পশ্চিমা দেশেসহ বিশ্বের বহু দেশে  জনসমক্ষে শিশুদের স্তন্যপান করানো একটি সাধারণ ঘটনা এবং সাধারণত এটিকে কোনো সমস্যা হিসেবে দেখা হয় না। অস্ট্রেলিয়া, মার্কিন যুক্তরাষ্ট্রের কিছু অংশ, ইউরোপ এবং এশিয়ার কিছু দেশে জনসমাগমপূর্ণ স্থান ও কর্মক্ষেত্রে শিশুদের স্তন্যপান করানোর ক্ষেত্রে মায়েদের স্পষ্ট আইনি অধিকার রয়েছে।  যদিও চর্চাটি আইনি বা সামাজিকভাবে গৃহীত হতে পারে, তবুও কিছু মায়েরা অন্য লোকেদের দ্বারা প্রকৃত বা সম্ভাব্য আপত্তি, নেতিবাচক মন্তব্য বা হয়রানির কারণে স্তন্যপান করানোর জন্য জনসমক্ষে স্তন প্রকাশ করতে অনিচ্ছুক হতে পারেন।  এটি অনুমান করা হয় যে সারা বিশ্বে প্রায় ৬৩% মায়েরা প্রকাশ্যে বুকের দুধ খাওয়ান।  মিডিয়া বেশ কয়েকটি ঘটনার খবর দিয়েছে যেখানে কর্মী বা মহিলাদের স্তন্যপান করানোতে আপত্তি বা নিষেধ করেছেন।  কিছু মায়েরা নেতিবাচক মনোযোগ এড়ান এবং অন্য জায়গায় যেতে পছন্দ করেন। কিন্তু কিছু মা তাদের চিকিৎসার প্রতিবাদ করেছেন, এবং আইনি ব্যবস্থা নিয়েছেন বা প্রতিবাদে লিপ্ত হয়েছেন।  প্রতিবাদের মধ্যে রয়েছে অপরাধীর ব্যবসা পাবলিক বয়কট, একটি "নার্স-ইন" বা স্তন্যপান করানোর ফ্ল্যাশ মব সংগঠিত করা, যেখানে নার্সিং মায়েদের দল জড়ো হয়ে বাচ্চাদের দুধ খাওয়ান যেখান অভিযোগ দেয়া হয়েছে। জবাবে, কিছু কোম্পানি ক্ষমা চেয়েছে এবং তাদের কর্মীদের প্রশিক্ষণ দিতে সম্মত হয়েছে।    আরো দেখুন    শিশুর নার্সের অধিকার আইন  বুকের দুধ খাওয়ানোর ইতিহাস ও সংস্কৃতি  আন্তর্জাতিক বুকের দুধ খাওয়ানোর প্রতীক  নারী সমতা দিবস   তথ্যসূত্র    আরও পড়া       – A collection of notes about attitudes towards public breastfeeding in different countries around the world.           বিষয়শ্রেণী:নগ্নতা বিষয়শ্রেণী:স্তন্যদান বিষয়শ্রেণী:চীনা ভাষার লেখা থাকা নিবন্ধ
ক্ষুরিকা উপনিষদ (, ) হল একটি প্রাচীন সংস্কৃত পাঠ এবং হিন্দুধর্মের একটি ছোট উপনিষদ। এটি চারটি বেদের বিশটি যোগ উপনিষদের মধ্যে একটি। এটি অথর্ববেদের বা কৃষ্ণ যজুর্বেদের সাথে সংযুক্ত।  পাঠ্যটিতে যোগের অঙ্গবিন্যাস, শ্বাসের ব্যায়াম এবং শরীর ও মনকে পরিষ্কার করার উপায় হিসাবে বাইরে থেকে ভিতরে ইন্দ্রিয় প্রত্যাহার করা রয়েছে। উপনিষদ বলে, যোগের লক্ষ্য নিজের আত্মাকে জানা ও মুক্তি দেওয়া। পাঠটিকে ক্ষুরিকোপনিষদও বলা হয়।। ক্ষুরিকা উপনিষদ ১০৮টি উপনিষদের আধুনিক যুগের সংকলনে রাম থেকে হনুমান ক্রমিক ক্রমানুসারে ৩১ নম্বরে তালিকাভুক্ত।  কালপঞ্জি মিরসিয়া এলিয়েড বলেন, পাঠ্যটি প্রাচীন, যিনি এর আপেক্ষিক কালানুক্রমকে একই সময়ে স্থাপন করেন যখন নিম্নলিখিত হিন্দু গ্রন্থগুলি রচিত হয়েছিল - মৈত্রী উপনিষদ, মহাভারতের শিক্ষামূলক অংশ, প্রধান সন্ন্যাস উপনিষদ এবং ব্রহ্মবিন্দুর মতো অন্যান্য প্রাথমিক যোগ উপনিষদগুলির সাথে ব্রহ্মবিদ্যা,  তেজোবিন্দু, যোগতত্ত্ব, নাদবিন্দু, যোগশিখা, ধ্যানবিন্দু ও অমৃতবিন্দু। এগুলি এবং ক্ষুরিকা পাঠ, এলিয়েড যোগ করে, দশ বা এগারোটি পরবর্তী যোগ উপনিষদ যেমন যোগ-কুণ্ডলিনী, বরাহ ও পশুপতব্রহ্ম উপনিষদের আগে রচিত হয়েছিল।Mircea Eliade (1970), Yoga: Immortality and Freedom, Princeton University Press, , pages 128-129  গ্যাভিন ফ্লাড এর মতে এই পাঠের তারিখ, অন্যান্য যোগ উপনিষদের সাথে, সম্ভবত ১০০ খ্রীষ্টপূর্ব থেকে ৩০০ খৃষ্টাব্দ সময়কালের। বিষয়বস্তু পাঠ্যটি কাব্যিক গদ্যশৈলীতে রচিত। এটি ধ্যানের সময় মনের একাগ্রতার আলোচনায় উল্লেখযোগ্য, এই বলে যে মন হল ক্ষুরিকা (ক্ষুর) যা যোগের ধারণা ধাপের সময় পার্থিব বিক্ষিপ্ততা এবং বাহ্যিক ইন্দ্রিয় বস্তুগুলিকে দূর করতে পারে। এটাকে ধ্যান-যোগ বলে। উপনিষদে শরীর ও মনকে পরিষ্কার করার উপায় হিসেবে আসন (ভঙ্গি), প্রাণায়াম (শ্বাসের ব্যায়াম) এবং প্রত্যাহার (বাইরে থেকে ভিতরের ইন্দ্রিয় প্রত্যাহার) বিষয়ক বিভাগ অন্তর্ভুক্ত রয়েছে।  যোগের লক্ষ্য, উপনিষদ বর্ণনা করে, আত্মাকে জানা এবং মুক্ত করা।  যোগিক ধ্যান, ক্ষুরিকা উপনিষদ বলে, ক্ষুর যা মনকে পরিবর্তিত বাস্তবতা ও জাগতিক লালসা থেকে কঠোর করতে, আত্ম-জ্ঞান ও সংসার (পুনর্জন্ম) থেকে মুক্তি পেতে সাহায্য করে।  তথ্যসূত্র  গ্রন্থপঞ্জি     বিষয়শ্রেণী:উপনিষদ্‌ বিষয়শ্রেণী:সংস্কৃত গ্রন্থ বিষয়শ্রেণী:হিন্দু ধর্মগ্রন্থ
thumb|নোয়াপাড়া মোড় গোলচক্কর বাগেরহাট সদর উপজেলা বাংলাদেশের বাগেরহাট জেলার একটি প্রশাসনিক এলাকা।   অবস্থান ও আয়তন  এই উপজেলার উত্তরে চিতলমারী উপজেলা, পূর্বে কচুয়া উপজেলা, দক্ষিণে রামপাল উপজেলা ও মোড়েলগঞ্জ উপজেলা, পশ্চিমে ফকিরহাট উপজেলা ও মোল্লাহাট উপজেলা।   প্রশাসনিক এলাকা  এই উপজেলার ইউনিয়নগুলো হচ্ছে -  কাড়াপাড়া ইউনিয়ন  বেমরতা ইউনিয়ন  গোটাপাড়া ইউনিয়ন  বিষ্ণুপুর ইউনিয়ন  বারুইপাড়া ইউনিয়ন  যাত্রাপুর ইউনিয়ন  ষাটগুম্বজ ইউনিয়ন  খানপুর ইউনিয়ন  রাখালগাছি ইউনিয়ন  ডেমা ইউনিয়ন   শিক্ষা   চিরুলিয়া স্কুল এন্ড কলেজ।  বাগেরহাট কামিল মাদ্রাসা।  সরকারি প্রফুল্ল চন্দ্র কলেজ।  কান্দাপাড়া নুরুন্নেসা মাধ্যমিক বিদ্যালয়  সরকারি মহিলা কলেজ।  খাঁনজাহান আলী ডিগ্রি কলেজ।  বাগেরহাট সরকারি উচ্চ বিদ্যালয়।  বাগেরহাট সরকারি বালিকা উচ্চ বিদ্যালয়।  বারুইপাড়া সিদ্দিকিয়া সিনিয়র ফাজিল মাদ্রাসা।  বাগদিয়া আলিম মাদ্রাসা।  আড়পাড়া নেছারিয়া সিদ্দিকিয়া দাখিল মাদ্রাসা।  কাফুরপুরা দাখিল মাদ্রাসা।  পারকুড়ামারা দাখিল মাদ্রাসা।  বারুইপাড়া মাধ্যমিক বিদ্যালয়।  বারুইপাড়া সরকারী প্রাথমিক বিদ্যালয়।  রাংদিয়া স্কুল এন্ড কলেজ।  আড়পাড়া মাধ্যমিক বিদ্যালয়।  পারকুরশাইল প্রথমিক বিদ্যালয়।  এস পি সি কাফুরপুরা স্কুল এন্ড কলেজ।  খাঁনজাহান আলী আদর্শ আলিম মাদ্রাসা।  যাত্রাপুর ইসলামী ক্যাডেট স্কুল এন্ড মাদ্রাসা।  দেপাড়া নেছারিয়া আলীম মাদ্রাসা।   দেপাড়া বেলায়েত হোসেন ডিগ্রি কলেজ।  পশ্চিমভাগ বেলায়েত হোসেন দাখিল মাদ্রাসা।   দেপাড়া সরকারি প্রাথমিক বিদ্যালয়।   কান্দাপাড়া এন এন মাধ্যমিক বিদ্যালয়।   কান্দাপাড়া প্রাথমিক বিদ্যালয়।    আরও দেখুন   বাগেরহাট জেলা;  খুলনা বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ    বিষয়শ্রেণী:বাগেরহাট সদর উপজেলা বিষয়শ্রেণী:বাগেরহাট জেলার উপজেলা
ফতুল্লাহ ইমাদ-উল-মুলক ( , শাসনকাল ১৪৯০-১৫০৪) ছিলেন ইমাদ শাহী রাজবংশ এবং বেরার সালতানাতের প্রতিষ্ঠাতা। মূলত বিজয়নগরের একজন হিন্দু বন্দী ফতুল্লাহ একজন দাক্ষিণাত্য মুসলিম হিসেবে লালিত-পালিত হন এবং বাহমানি সালতানাতের অধীনে বেরারের সেনাবাহিনীর নেতৃত্ব দেন।  ১৪৯০ সালে তিনি নিজেকে বেরারের সুলতান ঘোষণা করেন এবং ১৫০৪ সালে তাঁর মৃত্যুর আগ পর্যন্ত শাসন করেন। তার পুত্র আলাদিন ইমাদ শাহ তার স্থলাভিষিক্ত হন।   ইতিহাস   ফতুল্লাহ ব্রাহ্মণ বর্ণের একজন কানাড়ী হিন্দু হিসেবে জন্মগ্রহণ করেছিলেন, কিন্তু বিজয়নগর সাম্রাজ্যের বিরুদ্ধে অভিযানের সময় বাহমনি বাহিনীর হাতে বালক বয়সে বন্দী হন এবং একজন মুসলিম হিসেবে লালিত-পালিত হন। তিনি বিদারে বাহমানি সুলতানদের সেবাইয় নিজেকে নিয়োজিত করেছিলেন। মাহমুদ গাওয়ানের প্রভাবে তিনি বেরারের বাহিনীর ( সরলস্কর ) কমান্ডার পদমর্যাদা অর্জন করেন এবং ইমাদ-উল-মুলক উপাধি লাভ করেন। তিনি গাওয়িলঘুর দুর্গে অবস্থান করছিলেন, কিন্তু সমগ্র পূর্ব বেরারে তার প্রভাব বিস্তার করেন এবং এই অঞ্চলের কার্যত শাসক হন।     ১৪৯০ সালে মালিক আহমেদ নিজাম শাহ প্রথম আহমেদনগর সালতানাতের স্বাধীনতা ঘোষণা করার পরপরই ফতুল্লাহ ইমাদ-উল-মুলক নিজেকে বেরারের সুলতান ঘোষণা করেন। তিনি আচলপুরে তার রাজধানী স্থাপন করেন এবং মাহুরকে তার নতুন রাজ্যের সাথে সংযুক্ত করার জন্য এগিয়ে যান। তিনি গাভিলগড় এবং নরনালাও সুরক্ষিত করেছিলেন। তার জ্যেষ্ঠ পুত্র আলাদিন ইমাদ শাহ তার উত্তরসূরী হন।     তথ্যসূত্র    উদ্ধৃতি    গ্রন্থপঞ্জি     বিষয়শ্রেণী:১৫০৪-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:১৫শ শতাব্দীর ভারতীয় রাজশাসক বিষয়শ্রেণী:সুলতান বিষয়শ্রেণী:১৫শ শতাব্দীর ভারতীয় মুসলিম
দুলাইয়ে দশনামী সন্ন্যাসী সম্প্রদায়  নেপালের ডাঙের বঙ্গুশ্রীর একটি দশনামী সম্প্রদায়।  তারা অনন্য হিন্দু সংস্কৃতি ও আচার-অনুষ্ঠান গ্রহণ করেছে। তারা আতিথেয়তার ব্যবসার জন্য বঙ্গশ্রীতে ভ্রমণ করেছিল বলে বিশ্বাস করা হয়, যেখানে তারা ভারত থেকে ফিরে আসা লোকদের সেবা করতেন। মূলত, পুরিস  দুলাইয়া নামে পরিচিত দশনামী সন্ন্যাসী সম্প্রদায়, যারা দুলাইয়া থেকে বঙ্গুশ্রীতে চলে আসেন Banghushree  ২০০ বছরেরও বেশি আগে।  দুলাইয়া দশনামী সন্ন্যাসী সম্প্রদায়ে প্রচলিত সাংস্কৃতিক ও আচার-অনুষ্ঠানের মধ্যে রয়েছে কুল পূজা, দেব পূজা, সেবান পূজা, দেবী পূজা ইত্যাদি।   তথ্যসূত্র   বিষয়শ্রেণী:নেপালের সংস্কৃতি
নাউরু অপেশাদার ফুটবল অ্যাসোসিয়েশন (; এছাড়াও সংক্ষেপে এনএএসএ নামে পরিচিত) হচ্ছে নাউরুর অপেশাদার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৩ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর নাউরুতে অবস্থিত।  এই সংস্থাটি নাউরুর আঞ্চলিক লীগের মতো প্রতিযোগিতার সকল কার্যক্রম পরিচালনা করে।  তথ্যসূত্র  বিষয়শ্রেণী:নাউরু অপেশাদার ফুটবল অ্যাসোসিয়েশন বিষয়শ্রেণী:১৯৭৩-এ নাউরু প্রতিষ্ঠিত বিষয়শ্রেণী:১৯৭৩-এ প্রতিষ্ঠিত ক্রীড়া সংস্থা বিষয়শ্রেণী:নাউরুর ক্রীড়া নিয়ন্ত্রণ সংস্থা বিষয়শ্রেণী:নাউরুর ফুটবল পরিচালনা পরিষদ
ইসলাম মরক্কোর বৃহত্তম ও রাষ্ট্রীয় ধর্ম। দেশটির মোট জনসংখ্যার ৯৯.৬% ইসলাম ধর্মের অনুসারী। মরক্কোর মুসলমানদের বৃহত্তম অংশ মালিকি সুন্নিধারা অনুসরণ করেন। এছাড়া অন্যান্য সম্প্রদায়ের মধ্যে জাহিরীবাদ ও সালাফিবাদের অনুসরণকারীরা উল্লেখ্যযোগ্য।   ইতিহাস  মরক্কোতে ইসলামের ইতিহাস দীর্ঘদিনের পুরনো। ৬৮০ সালে উমাইয়া আমলে বিখ্যাত মুসলিমবিজেতা উকবা ইবনে নাফির অধীনে মুসলিম বাহিনীর আক্রমণের মাধ্যমে মরোক্কোতে প্রথম ইসলাম পৌঁছায়। ৭৮৮ সালে জায়েদিয়া সম্প্রদায়ের সমর্থনকারী সুন্নি ইদ্রিসিয়া রাজবংশের রাজারা মরক্কোর বিশাল অংশ শাসন করে। তাদের সমসাময়িকগণের মধ্যে রয়েছে মতবিরোধী বাঘাওয়াটা রাজ্য এবং সিজিলমাসার খারিজি রাজ্য। বেশ কয়েকজন বার্বার আরও শক্তিশালী ইসলামী রাজবংশ গঠন করার পরে এই দেশটিতে রাজত্ব করেছিল। তাদের মধ্যে ছিলেন আলমোরাভিদ (১০৪০–১১৪৭), যিনি প্রথম মরক্কোর  পাশাপাশি, পশ্চিম আফ্রিকা, স্পেন এবং আলজেরিয়ার উল্লেখযোগ্য অঞ্চলগুলিও একত্রিত করেছিলেন। আলমোরাভিডরা মরক্কোর সর্বাধিক বিশিষ্ট মালেকী ইসলামিক আইনশাস্ত্র তৈরি করেছিল। পরে আলমোহাদ শাসনের অধীনে (১১২১-১২৬৯) এই ছোট মুসলিম সম্প্রদায়ের উপর অত্যাচার করা হয় এবং সর্বজনগৃহীত সুন্নি ইসলাম সারা দেশে প্রচলিত হয়।http://www.qantara.de/webcom/show_article.php/_c-476/_nr-1132/i.html[art_id]=24583&cHash=e64aaa807d  ২০১৬ সালে, সরকার মালিকি ইসলামী চিন্তাভাবনাকে আরও আনুষঙ্গিক করার কৌশল তৈরি করে। ধর্মীয় শিক্ষার পাঠ্যপুস্তকের পাঠ্যক্রমগুলি সহিংসতার প্রচার বলে মনে করে পাঠ্যপুস্তক থেকে অপসারণ হয়। ফলস্বরূপ, ধর্মীয় পাঠ্যপুস্তকগুলিতে পূর্ববর্তী ৫০ টির তুলনায় পাঠ্য ছিল ২৪ টি।   অনুশীলন  থাম্ব|300x300পিক্সেল| মরোক্কো বেশিরভাগ অংশ রঙিন হালকা নীল ( মালিকি সুন্নি) এবং কিছু পুরানো সোনালি অংশ (সালাফি সুন্নি)। পিউ এর তথ্যমতে মরোক্কোর ৬৭% মুসলিম সুন্নি এবং প্রধানত সুন্নি মালিকি মাজহাবের অনুসারী। এর ৩০% সালাফিধারার অনুসারী এবং বাকি ৩% ইসলামের অন্যান্য শাখা; যেমন: শিয়া, কুরআনবাদী, ইবাদি ইত্যাদি মেনে চলে। বর্তমান রাজা ষষ্ঠ মোহাম্মদের প্রশাসন একটি রাষ্ট্রীয় প্রোগ্রামের মাধ্যমে ঐতিহ্যবাহী মালিকিধারাকে রক্ষা করতে সালাফি আন্দোলনের প্রভাবকে মোকাবেলা করার চেষ্টা করছেন। এই পোগ্রামের আওতায় ১০,০০,০০০ জন ইমাম দেশের ৫০,০০০ মসজিদে ইসলামের মালিকি মাজহাবীয় ব্যাখ্যা প্রচার করেন।New York Post: "Fighting terror Bogart-style: How Morocco counters radical Islam" By Benny Avni  August 13, 2015 মরক্কোতে কুরআনবাদী ধর্মের অনুসারীও রয়েছে। তাদের নেতা হল লেখক রাছিদ আইলাল। তিনি ২০১৭ সালে ইমাম বুখারীর কিতাব  নিয়ে সহিহ আল-বুখারি…দ্য এন্ড অব এ লেজেন্ড নামে একটি সমালোচনামূলক বই প্রকাশ করেন। অবশেষে মুসলিমদের প্রতিবাদের ফলে দেশে ধর্মসংক্রান্ত সুরক্ষা বিঘ্নিত করার জন্য মরোক্কোতে এটি নিষিদ্ধ করা হয়।   আরও দেখুন   দেশে দেশে ইসলাম  ইউরোপে ইসলাম   টীকা    তথ্যসূত্র   গ্রন্থপঞ্জি:            Geertz, Clifford. (1968). "Islam Observed: Religious Development in Morocco and Indonesia" . Chicago: The University of Chicago Press.  Munson Jr., Henry. (1993). " Religion and Power in Morocco" . New Haven: Yale University Press.   Terem, Etty. (2014). "Old Texts, New Practices: Islamic Reform in Modern Morocco". Stanford: Stanford University Press  বিষয়শ্রেণী:সুন্নি ইসলাম বিষয়শ্রেণী:মরক্কোতে ইসলাম বিষয়শ্রেণী:মালিকী
দিল হ্যায় কে মানতা নেহি (, ) হচ্ছে ১৯৯১ সালে মুক্তিপ্রাপ্ত একটি হিন্দি চলচ্চিত্র। রোম্যান্টিক ঘরানার এই চলচ্চিত্রে আমির খান এবং পরিচালক মহেশ ভাটের মেয়ে পূজা ভাট মুখ্য ভূমিকায় অভিনয় করেছিলেন। পূজা ভাটের অভিনয় করা এই দিল হে কে মানতা নেহিই প্রথম চলচ্চিত্র ছিলো যেটাতে তিনি মূল নায়িকা চরিত্রে ছিলেন।  বক্স অফিসে সাক্সসেসফুল হওয়া এই চলচ্চিত্রটি পূজা ভাট এবং আমির খান - দুইজনেরই কর্মজীবনে চমক নিয়ে এসেছিলো।http://www.koimoi.com/box-office-filmometer/aamir-khan/ চলচ্চিত্রটির কাহিনী ১৯৫৬ সালের হিন্দি চলচ্চিত্র চোরি চোরি (রাজ কাপুর এবং নার্গিস এর অভিনয় করা) এবং ১৯৬৬ সালের তামিল চলচ্চিত্র চন্দ্রদয়াম (এমজিআর এবং জয়ললিতার অভিনয় করা) থেকে অনুপ্রাণিত যেখানে এই দুটি চলচ্চিত্র আবার ১৯৩৪ সালের একটি মার্কিন চলচ্চিত্র দ্বারা অনুপ্রাণিত হয়েছিলো। তথ্যসূত্র  বহিঃসংযোগ  বিষয়শ্রেণী:১৯৯১-এর চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:মহেশ ভাট পরিচালিত চলচ্চিত্র বিষয়শ্রেণী:মার্কিন চলচ্চিত্রের ভারতীয় পুনর্নির্মাণ বিষয়শ্রেণী:ভারতীয় পথ চলচ্চিত্র‎ বিষয়শ্রেণী:নাদিম-শ্রাবণ সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:টি-সিরিজের চলচ্চিত্র
ঘটনাবলী  ১৩৫৭ - ইরানের জনগণ ও সেনাবাহিনীর মধ্যে সংহতি সৃষ্টি হয়। ১৭৯২ - অস্ট্রিয়া ও প্রুশিয়া ফ্রান্সের বিরুদ্ধে আঁতাত করে। ১৮৫৬ - অযোধ্যার নবাব ওয়াজিদ আলী ইস্ট ইন্ডিয়া কোম্পানির কাছে আত্মসমর্পণ করেন। ১৮৬৫ - ইংরেজি ‘পলমল গ্যাজেট’ প্রথম প্রকাশিত হয়। ১৯৭৪ - মধ্য আমেরিকায় অবস্থিত ছোট্ট দেশ গ্রানাডা স্বাধীনতা লাভ করে। ১৯৯১ - পরিত্যক্ত সোভিয়েত মহাকাশকেন্দ্র স্যালিউট-৭ ভূবায়ুম-লে প্রবেশ করার পর আগুন বৃষ্টির মতো আর্জেন্টিনার আন্দিজ পর্বত এলাকায় ভেঙে পড়ে। ১৯৯২ - অভিন্ন ইউরোপ গঠনের জন্য চুক্তি সাক্ষরিত হয়।   জন্ম   ১৭০০ - ফিলিপ বুয়েশ, ফরাসি ভৌগোলিক ও মানচিত্রকার। ১৮১২ - চার্লস ডিকেন্স, ইংরেজ ঔপন্যাসিক। (মৃ.১৮৭০) ১৮৩৭ - অক্সফোর্ড নিউ ইংলিশ ডিকশনারি’র সম্পাদক জেমস হেনরি মারি। ১৮৭০ - অস্ট্রীয় মনস্তত্তবিদ আলফ্রেড এ্যাডলার। ১৮৭১ - আমাশা রোগের জীবাণু আবিস্কারক জাপানি জীবণুবিদ শিগা কিয়োশি।  ১৮৮৫ - সিনক্লেয়ার লুইস, মার্কিন যুক্তরাষ্ট্রের ঔপন্যাসিক, ছোটগল্প লেখক ও নাট্যকার।(মৃ.১৯৫১) ১৮৭৭ - ব্রিটিশ গণিতবিদ গডফ্রি হ্যারল্ড হার্ডি। ১৯০৪ - চিত্রশিল্পী বিনোদ বিহারী মুখোপাধ্যায়।(মৃ.১১/১১/১৯৮০) ১৯০৭ - বিধায়ক ভট্টাচার্য ভারতের বাঙালি নাট্যকার সাহিত্যিক ও সাংবাদিক।(মৃ.১৫/১১/১৯৮৬)  ১৯৫৮ - ম্যাট রিডলি, ইংরেজ বিজ্ঞান লেখক।  ১৯৭৮ - অ্যাশ্‌টন কুচার, মার্কিন অভিনেতা। ১৯৯২ - তাইজুল ইসলাম, বাংলাদেশ জাতীয় ক্রিকেট দলের কিংবদন্তি স্পিনার ২০০১ - মার্কিন ভাষাবিজ্ঞানী ও দার্শনিক জেরল্ড ক্যাটজ।   মৃত্যু   ১৮৯৪ - বিখ্যাত সুর স্রষ্টা এবং সেক্সাফোনের আবিষ্কারক এডলফ সক্স। ১৯১১ - হ্যারি গ্রাহাম, মেলবোর্নে জন্মগ্রহণকারী অস্ট্রেলীয় ক্রিকেটার। ১৯৭৯ - সাহিত্যিক কমলকুমার মজুমদার।  ১৯৮২ - অনিল মুখার্জি, বাংলাদেশী লেখক ও রাজনীতিবিদ।  ১৯৮৪ - জানকী অম্মল, প্রখ্যাত ভারতীয় উদ্ভিদবিজ্ঞানী।(জ.০৪/১১/১৮৯৭)  ১৯৯২ - রাধারমণ মিত্র মিরাট ষড়যন্ত্র মামলায় অভিযুক্ত ভারতের স্বাধীনতা সংগ্রামের এক বিপ্লবী ও সাহিত্য একাডেমী পুরস্কারপ্রাপ্ত বাঙালি সাহিত্যিক।(জ.২৩/০২/১৮৯৭)  ১৯৯৯- হুসাইন বিন তালাল, জর্ডানের তৃতীয় বাদশাহ।  ২০০১ - জেরল্ড ক্যাট্‌জ, মার্কিন ভাষাবিজ্ঞানী ও দার্শনিক।  ২০০৫ - নারায়ণ সান্যাল, বাঙালি সাহিত্যিক।(জ.১৯২৪)  ২০১১ -  প্রখ্যাত বাঙালি লোকসঙ্গীত শিল্পী উৎপলেন্দু চৌধুরী।(জ.১৯৪৯)[১]  ২০১৫ - রিচার্ড অস্টিন, ওয়েস্ট ইন্ডিজের ক্রিকেটার।  ২০২১ - শান্তিনিকেতনের চিনা ভাষাবিদ অধ্যাপক অমিতেন্দ্রনাথ ঠাকুর(জ.১৯২২)  ২০২৪ - ভবানীপ্রসাদ মজুমদার, ভারতীয় বাঙালি কবি ও ছড়াকার। (জ.১৯৫৩)   ছুটি ও অন্যান্য   বহিঃসংযোগ  বিষয়শ্রেণী:গ্রেগরীয় পঞ্জিকার দিন বিষয়শ্রেণী:ফেব্রুয়ারি
মিজানুর রহমান বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও ময়মনসিংহ-৭ (ত্রিশাল) আসনের সাবেক সংসদ সদস্য।   প্রাথমিক জীবন  মিজানুর রহমান ময়মনসিংহ জেলার ত্রিশাল উপজেলায় জন্মগ্রহণ করেন।   রাজনৈতিক জীবন  মিজানুর রহমান ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৭ (ত্রিশাল) আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
thumb|300px|অবিচ্ছিন্নভাবে বিচিত্র একটি জেপিইজি ছবিসংক্ষেপণ (কিউ=১০০ এবং কিউ=১ মধ্যে) একটি উদরের সিটি স্ক্যান. কম্পিউটার জগতে, জেপিইজি ( ) (সবচেয়ে বেশি পরিচিত .জেপিজি অথবা .জেপিইজি ফাইল এক্সটেনশন হিসেবে) হল একটি বহুল ব্যবহৃত ডিজিটাল ছবি সংক্ষেপণের পদ্ধতি (লজি সংক্ষেপণ) বিশেষত ডিজিটাল ফটোগ্রাফির সময় উৎপাদিত ছবিসমূহ। সংক্ষেপণের মাত্রা নির্ধারণ করে দেয়া যায়, এতে ছবি বিনিময়ের সময় আসল সংরক্ষিত ছবির আকার এবং বিনিময় জন্য নির্বাচিত ছবির আকারে পার্থক্য করার সুবিধা পাওয়া যায়। জেপিইজি সাধারণত ১০:১ মাত্রায় সংক্ষেপণ করে যাতে সামান্য পরিমাণ ছবির মানের ক্ষতি হয়।  জেপিইজি সংক্ষেপণ পদ্ধতি কিছু ফাইল ফরমেটে দেখা যায় যেমন জেপিইজি/ইক্সিপ একটি বহুল ব্যবহৃত ছবির ফরমেট যা ডিজিটাল ক্যামেরা এবং অন্যান্য ফটোগ্রাফিক যন্ত্রাংশে দেখা যায়। জেপিইজি/জেএফআইএফ এটি ডব্লিউডব্লিউডব্লিউ বা ওয়াল্ড ওয়াইড ওয়েবে বহুল ব্যবহৃত ছবি সংরক্ষণ এবং বিনিময়ের ফাইল ফরমেট। এইসব ফাইল ফরমেটগুলো প্রায়শই বিভেদ্য নয় এবং খুব সাধারণভাবে জেপ্যাগ বা জেপিইজি নামে পরিচিত।  জয়েন্ট ফটোগ্রাফিক এক্সপার্ট গ্রুপ (জেপিইজি) এটি প্রস্তুত এবং মান নির্ধারন করে। জেপিইজির জন্য এমআইএমই মিডিয়া টাইপ হল ইমেজ/জেপ্যাগ (বর্ণীত আছে আরএফসি ১৩৪১), পুরাতন ইন্টারনেট এক্সপ্লোরার ভার্সন ছাড়া যা আপলোডের সময় জেপিইজি ছবির একটি এমআইএমই প্রকার ইমেজ/পিজেপ্যাগ প্রদান করে।MIME Type Detection in Internet Explorer: Uploaded MIME Types (msdn.microsoft.com)  জেপিইজি/জেএফআইএফ ৬৫৫৩৫×৬৫৫৩৫ পিক্সেলJPEG File Layout and Format আকারের ছবি সমর্থন করে যা প্রায় এক থেকে চার গিগাপিক্সেল (১০০০ মেগাপিক্সেল)  আরও দেখুন   গ্রাফিক্স ফাইল ফরমেটের তুলনা  ফাইল এক্সটেনশন  গ্রাফিক্স সম্পাদনা প্রোগ্রাম  ছবি সংক্ষেপণ  ছবি ফাইল ফরমেট  মোশন জেপিইজি  পিজিএফ  পিএনজি  ওয়েবপি  তথ্যসূত্র  বহিঃসংযোগ  JPEG Standard (JPEG ISO/IEC 10918-1 ITU-T Recommendation T.81) at W3.org  Official Joint Photographic Experts Group site  JFIF File Format at W3.org  JPEG viewer in 250 lines of easy to understand python code  Wotsit.org's entry on the JPEG format  Example images over the full range of quantization levels from 1 to 100 at visengi.com  Public domain JPEG compressor in a single C++ source file, along with a matching decompressor at code.google.com  Example of .JPG file decoding  Jpeg Decoder Open Source Code , Copyright (C) 1995–1997, Thomas G. Lane.   JPEG compression and decompression on GPU.  বিষয়শ্রেণী:গ্রাফিক্স ফাইল ফরমেট বিষয়শ্রেণী:আইইসি মান বিষয়শ্রেণী:আইএসও মান বিষয়শ্রেণী:আইটিইউ-টি সুপারিশ বিষয়শ্রেণী:লজি সংক্ষেপণ এ্যালগরিদম বিষয়শ্রেণী:কম্পিউটার ফাইল ফরমেট বিষয়শ্রেণী:ছবি সংক্ষেপণ বিষয়শ্রেণী:১৯৯২ সূচনা বিষয়শ্রেণী:যে সব নিবন্ধে ভিডিও ক্লিপ আছে বিষয়শ্রেণী:জাপানি উদ্ভাবন বিষয়শ্রেণী:আবিষ্কার ও উদ্ভাবন বিতর্ক বিষয়শ্রেণী:চিত্র সংকোচন
thumb|মুরুগুমা বাঁধ,ঝালদা ঝালদা হল ভারত-এর পশ্চিমবঙ্গ রাজ্যের একটি শহর ও পৌরসভা। এই শহরটি পুরুলিয়া জেলাতে অবস্থিত। শহরটি পশ্চিমবঙ্গ ও ঝাড়খণ্ড সীমান্তের খুব কাছে অবস্থিত। ঝালদা শহরটি ঝালদা মহকুমার সদর দপ্তর।  ভূগোল ঝালদা শহরটি ২৩.২২ উত্তর ও ৮৫.৯৭ পূর্বে অবস্থিত। সমুদ্র সমতল থেকে ঝালদা শহরটির উচ্চতা ২৯৩ মিটার। এই শহরটি ছোটনাগপুর মালভূমির পূর্ব অংশে অবস্থিত।এই অংশের পাহাড়গুলি হল শিকার, বানসা, কোপলা ও শিলফোর।2  জনসংখ্যা ২০১১ সালের জনগননায় ঝালদা শহরটির মোট জনসংখ্যা ১৯,৫৪৪ জন। এর মধ্যে ৫২ % পুরুষ ও ৪৮% মহিলা। এখানে শিক্ষার হার ৬৪% জাতীয় হার ৫৯% এর বেশি। ৬ বছরের কম বয়স্ক শিশুর সংখ্যা মোট জনসংখ্যার ১৪%।  শিক্ষাপ্রতিষ্ঠান এই শহরে চারটি উচ্চবিদ্যালয় রয়েছে ও একটি মহাবিদ্যালয় আছে। এই গুলি হল-  ঝালদা হাই স্কুল  ঝালদা গার্লস্ স্কুল  হিন্দি হাই স্কুল  ঝালদা কলেজ jhalda satyabhama vidyapith  পর্যটন শীলফোড় পাহাড় কালীমন্দির মায়া সরোবর কাসরাবন  পরিবহন ঝালদা রেলওয়ে স্টেশন এর মাধ্যমে এই শহরের রেল যোগাযোগ সম্পন্ন হয়। এছাড়া শহরটি সড়ক পথে পুরুলিয়া, মুরি, রাঁচী প্রভৃতি শহরের সঙ্গে যুক্ত।  তথ্যসূত্র  বিষয়শ্রেণী:পুরুলিয়া জেলার শহর ও নগর বিষয়শ্রেণী:পশ্চিমবঙ্গের শহর
আজি (রোমানিয়ান ভাষায় আজ ) বুখারেস্টে প্রকাশিত একটি রোমানীয় দৈনিক পত্রিকা।  কাগজটি ১৯৯০ সালে শুরু হয়েছিল।   জহরিয়া স্টানকুর পরিচালিত মার্চ ১৯৩৩ সাল থেকে আগস্ট ১৯৩৮ সাল পর্যন্ত রোমানিয়ার একটি মাসিক সাহিত্য পত্রিকার নামও ছিল আজি। ম্যাগাজিনটির সমাজতন্ত্রিক এবং ফ্যাসিবাদ বিরোধী দৃষ্টিভঙ্গি ছিল। এটি আবার ফিরে এসেছিল এবং ফেব্রুয়ারি ১৯৩৯ সাল থেকে সেপ্টেম্বর ১৯৪০-এর মধ্যে একটি রাজনৈতিক-সাহিত্য সাপ্তাহিক ম্যাগাজি হিসাবে প্রকাশিত হয়েছিল ।   তথ্যসূত্র       বহিঃসংযোগ    আজি এর প্রাতিষ্ঠানিক ওয়েবসাইট  বিষয়শ্রেণী:রোমানীয় ভাষার সংবাদপত্র বিষয়শ্রেণী:১৯৯০-এ প্রতিষ্ঠিত প্রকাশনা বিষয়শ্রেণী:বুখারেস্টের সংবাদপত্র
ফোর্বেস কাল্পনিক ১৫ (ইংরেজি: Forbes Fictional 15) হচ্ছে ফোবের্স ম্যাগাজিন প্রকাশিত ১৫ জন ধনী কাল্পনিক চরিত্রের তালিকা। এই তালিকা অনুসারে ফিকশন বা কল্পনার জগতে ধনী ১৫ জন ব্যক্তি বা চরিত্রের নাম প্রকাশ করা হয়। সিনেমা, কার্টুন, বই, টেলিভিশন, ভিডিও গেমস ও কমিকসের বিভিন্ন চরিত্রের মধ্য থেকে ১৫ জন ধনীর তালিকা প্রকাশ করে ফোর্বেস।   বছরভিত্তিক সেরা ৫  ২০০৩, ২০০৪, ২০০৯ ও ২০১৪ সালে এই তালিকা প্রকাশিত হয়নি।   ২০১৩   অবস্থান নাম মোট সম্পত্তি (বিলিয়ন ডলার) নিবাস আয়ের উৎস তথ্যসূত্র পূর্বের বছরের সাথে তুলনা1Scrooge McDuck65.4Duckburg, CalisotaMining, Treasure HuntingDonald Duck comic2Smaug54.1The Lonely Mountain, Rhovanion, Middle-earthMaraudingThe book, The Hobbit $7.9 billion3Carlisle Cullen46.0Forks, Washington, USACompound interest, investmentsThe Twilight books $9.7 billion4Tony Stark12.4Malibu, California, USADefenseIron Man comic $3.1 billion5Jay Gatsby11.2West Egg, New York, USABootleggingThe book, The Great Gatsby6Montgomery Burns9.2Springfield, USAEnergyThe Simpsons   ২০১২   অবস্থান নাম মোট সম্পত্তি (বিলিয়ন ডলার) নিবাস আয়ের উৎস তথ্যসূত্র পূর্বের বছরের সাথে তুলনা1Smaug62.0The Lonely Mountain, Rhovanion, Middle-earthMaraudingThe book, The Hobbit $53.4 billion { $??? trillions from the 2013 movie The Hobbit: The Desolation of Smaug}2Flintheart Glomgold51.9Johannesburg, South AfricaMiningUncle Scrooge comic $51.9 billion3Carlisle Cullen36.3Forks, Washington, USACompound interest, investmentsThe Twilight books $0.1 billion4Jed Clampett9.8Beverly Hills, California, USAOil and gasThe Beverly Hillbillies $0.3 billion5Tony Stark9.3Malibu, California, USAInheritance, defenseIron Man comic $2.9 billion   তথ্যসূত্র   বিষয়শ্রেণী:ফোর্বস সাময়িকী মনোনীত বিষয়শ্রেণী:২০০২-এ মার্কিন যুক্তরাষ্ট্রে প্রতিষ্ঠিত
থাম্ব|বার্লিন শহরে বেলোয়ানিসের মূর্তি  নিকোস বেলোয়ানিস (Nikos Beloyannis) (১৯১৫ - ৩০ মার্চ, ১৯৫২) একজন গ্রীক সাম্যবাদী রাজনীতিবিদ এবং নাৎসি বিরোধী প্রতিরোধ বাহিনীর সদস্য, শহীদ।   প্রারম্ভিক জীবন  বেলোয়ানিস ১৯১৫ সালে গ্রিস দেশের আমালিয়াদা'তে জন্মগ্রহণ করেন। তার পরিবার তুলনামূলক ভাবে অবস্থাপন্ন ছিলনা। তিনি অ্যাথেন্স এ আইন পড়তে যান। এথেন্স বিশ্ববিদ্যালয়ে পড়াকালীন কমিউনিস্ট ইউথ অফ গ্রীস নামক ছাত্র সংগঠনের সংগে যুক্ত হন। গ্রীস কমিউনিস্ট পার্টির সদস্যপদ পান ১৯৩৪ সালে। বিপ্লবাত্মক কাজকর্মের জন্যে লোয়ানিস মেটাজাসের শাসনের সময় তিনি গ্রেপ্তার হন। আইন পাঠ সম্পন্ন হওয়ার আগে বন্দী করে তাকে আক্রোনাপোলিয়া জেলখানায় পাঠানো হয়।   বিপ্লবী কর্মকাণ্ড  গ্রীসে অক্ষশক্তির প্রবেশ ঘটলে তিনি ১৯৪১ সালে আবার গ্রেপ্তার হন এবং জেল থেকে পালিয়ে যান ১৯৪৩ সালে। নাৎসী ও ফ্যাসিবাদ বিরোধী গ্রীক গণ মুক্তি ফৌজ (Greek Peoples Liberation Army) এ যোগদান করেন মুক্তি ফৌজ নেতা বিপ্লবী আরিস ভেলুচিওটিস এর নেতৃত্বে। ডেমোক্রেটিক আর্মি অফ গ্রীসে'র পলিটিকাল কমিশার নির্বাচিত হন। গ্রীক গৃহযুদ্ধে পরাজয়ের পর ১৯৪৯ সালে দেশ ছাড়েন। ১৯৫০ সালে বেলোয়ানিস আবার স্বদেশে প্রত্যাবর্তন করেন ও কমিউনিস্ট পার্টি পূনর্গঠনের কাজে হাত দেন। তখন গ্রীস কমিউনিস্ট পার্টি নিষিদ্ধ সংগঠন ছিল। ২০ ডিসেম্বর, ১৯৫০ সালে তিনি আবার গ্রেপ্তার হয়ে যান গ্রেপ্তার হওয়ার পূর্বে তিনি ছিলেন পার্টির কেন্দ্রীয় কমিটির সদস্য।   বিচার ও মৃত্যু  ১৯ অক্টোবর, ১৯৫১ বেলিয়ানিসের বিচার শুরু হয় এথেন্সে সামরিক আদালতে। সর্বমোট ৯৪ জনকে দেশ বিরোধী অভ্যুত্থান, নিষিদ্ধ সংগঠনকারী, ষড়যন্ত্রের অভিযোগে অভিযুক্ত করা হয়েছিল। তার বিরুদ্ধে ওঠা সমস্ত অভিযোগ অস্বীকার করেন বেলিয়ানিস। তাকে ম্যান উইথ কারনেশন' বলা হতো। শিল্পী পাবলো পিকাসোর আঁকা ছবিতে তার কারনেশন ফুলের সাথের ছবিটি সর্বজনপরিচিত। তাদের বিচারে আন্তর্জাতিক বুদ্ধিজীবী মহলে তীব্র প্রতিক্রিয়া হয়। কোর্ট মার্শালে বেলোয়ানিস ও তার সাথীদের মৃত্যুদণ্ড ঘোষিত হলে সারা পৃথিবীর শিল্পী সাহিত্যিক বুদ্ধিজীবী দের হাজার হাজার টেলিগ্রাম এসে পৌছায় গ্রীক সরকারের কাছে। পিকাসো ছাড়াও চার্লি চ্যাপলিন, জঁ-পল সার্ত্র্‌, পল এলুয়ার, নাজিম হিকমত প্রমুখেরা তার মুক্তির দাবী জানান। ৩০ মার্চ, ১৯৫২ সালে সকালবেলায় তাকে গউডি বন্দীশালায় হত্যা করা হয়। অন্যান্য বন্দীদের যাবজ্জীবন কারাদন্ডে দণ্ডিত করা হয়েছিল।   সাহিত্য  মৃত্যুর আগে তার লেখা শেষ চিঠিতে দুটি বই এর কথা জানা যায়। গ্রীস সাহিত্যের ইতিহাস ও অর্থনৈতিক উন্নয়নের ওপর ভিত্তি করে লেখা ছিল এই বই দুটি। ১৯৯৮ সালে পাণ্ডুলিপি টি উদ্ধার ও ছাপানো হয়।   তথ্যসূত্র   বিষয়শ্রেণী:১৯৫২-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:স্তালিনবাদ বিষয়শ্রেণী:সংশোধনবাদ বিরোধী বিষয়শ্রেণী:গ্রিসের বিরুদ্ধে রাষ্ট্রদ্রোহের দায়ে মৃত্যুদণ্ড কার্যকর করা ব্যক্তি